CELEX: 21993A0430(01)
Language: el
Date: 1993-12-10 00:00:00
Title: Πρωτόκολλο για τον καθορισμό των δυνατοτήτων αλιείας και της χρηματοδοτικής συμμετοχής που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Μαδαγασκάρης όσον αφορά την αλιεία στα ανοικτά της Μαδαγασκάρης για την περίοδο από 21 Μαΐου 1992 έως 20 Μαΐου 1995

Avis juridique important

|

21993A0430(01)

Πρωτόκολλο για τον καθορισμό των δυνατοτήτων αλιείας και της χρηματοδοτικής συμμετοχής που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Μαδαγασκάρης όσον αφορά την αλιεία στα ανοικτά της Μαδαγασκάρης για την περίοδο από 21 Μαΐου 1992 έως 20 Μαΐου 1995  

Επίσημη Εφημερίδα αριθ. L 106 της 30/04/1993 σ. 0002 - 0006

ΠΡΩΤΟΚΟΛΛΟ για τον καθορισμό των δυνατοτήτων αλιείας και της χρηματοδοτικής συμμετοχής που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Μαδαγασκάρης όσον αφορά την αλιεία στα ανοικτά της Μαδαγασκάρης για την περίοδο από 21 Μαΐου 1992 έως 20 Μαΐου 1995Άρθρο 1 Κατ' εφαρμογή του άρθρου 2 της συμφωνίας και για περίοδο τριών ετών από τις 21 Μαΐου 1992, εκδίδονται άδειες με τις οποίες επιτρέπεται η ταυτόχρονη αλιεία στην αλιευτική ζώνη της Μαδαγασκάρης από 42 θυνναλιευτικά γρι-γρι εφοδιασμένα με ψυκτικά μηχανήματα και 8 παραγαδιάρικα που αλιεύουν στην επιφάνεια.Άρθρο 2 Το ποσό της συμμετοχής που αναφέρεται στο άρθρο 7 της συμφωνίας καθορίζεται κατ' αποκοπή σε 1 350 000 Ecu κατ' ελάχιστο όριο για τη διάρκεια ισχύος του παρόντος πρωτοκόλλου και καταβάλλεται σε τρεις ίσες ετήσιες δόσεις. Το ποσό αυτό καλύπτει τις αλιευτικές δραστηριότητες που αναφέρονται στο άρθρο 1 μέχρι βάρους αλιευμάτων τονοειδών 9 000 τόνων ετησίως στην αλιευτική ζώνη της Μαδαγασκάρης. Εάν ο όγκος των αλιευμάτων τονοειδών που αλίευσαν τα κοινοτικά σκάφη στην αλιευτική ζώνη της Μαδαγασκάρης υπερβαίνει την εν λόγω ποσότητα, το προαναφερόμενο ποσό αυξάνεται ανάλογα 7 εντούτοις, ανεξάρτητα από τα όντως πραγματοποιούμενα αλιεύματα, το ύψος της χρηματοδοτικής συμμετοχής δεν μπορεί να υπερβεί το ποσό των 750 000 Ecu ετησίως.Άρθρο 3 Κατά τη διάρκεια της περιόδου που αναφέρεται στο άρθρο 1, η Κοινότητα θα συμμετάσχει επίσης, μέχρι ποσού 375 000 Ecu, στη χρηματοδότηση ενός επιστημονικού προγράμματος της Μαδαγασκάρης που αποσκοπεί στη βελτίωση των γνώσεων σχετικά με τα ιδιαιτέρως μεταναστευτικά είδη που υπάρχουν στην περιοχή του Ινδικού Ωκεανού, όπου βρίσκεται η Μαδαγασκάρη.Η συμμετοχή αυτή μπορεί να λάβει, ιδίως, μετά από αίτηση της κυβέρνησης της Μαδαγασκάρης, τη μορφή συνεισφοράς στις δαπάνες διεθνών συνεδρίων που έχουν σκοπό τη βελτίωση των εν λόγω γνώσεων καθώς και της διαχείρισης των αλιευτικών πόρων.Άρθρο 4 Τα δύο μέρη συμφωνούν ότι η βελτίωση των ικανοτήτων και των γνώσεων των προσώπων που ασχολούνται με τη θαλάσσια αλιεία αποτελεί σημαντικό στοιχείο για την επιτυχία της συνεργασίας τους. Για το σκοπό αυτό, η Κοινότητα θα διευκολύνει την πρόσβαση υπηκόων της Μαδαγασκάρης στα εκπαιδευτικά ιδρύματα των κρατών μελών της και θα θέσει στη διάθεσή τους υποτροφίες σπουδών ή πρακτικής κατάρτισης μέγιστης διάρκειας πέντε ετών στους διάφορους επιστημονικούς, τεχνικούς και οικονομικούς κλάδους που αφορούν την αλιεία. Το συνολικό κόστος των εν λόγω υποτροφιών δεν μπορεί να υπερβεί το ποσό των 450 000 Ecu που αντιπροσωπεύει περίπου 450 μήνες υποτροφιών. Οι εν λόγω υποτροφίες μπορούν επίσης να χρησιμοποιούνται σε κάθε κράτος που συνδέεται με την Κοινότητα με συμφωνία συνεργασίας.Άρθρο 5 Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης, καταργείται και αντικαθίσταται από το παράρτημα του παρόντος πρωτοκόλλου.Άρθρο 6 Το παρόν πρωτόκολλο αρχίζει να ισχύει από την ημερομηνία της υπογραφής του.Εφαρμόζεται από τις 21 Μαΐου 1992.ΠΑΡΑΡΤΗΜΑ ΟΡΟΙ ΓΙΑ ΤΗΝ ΑΣΚΗΣΗ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΜΑΔΑΓΑΣΚΑΡΗΣ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ 1. Διατυπώσεις σχετικά με την αίτηση και την έκδοση των αδειών Μετά την καταβολή των τελών από τους πλοιοκτήτες, οι αρμόδιες αρχές της Κοινότητας υποβάλλουν, στις αρμόδιες αρχές της Μαδαγασκάρης, αίτηση για κάθε σκάφος που επιθυμεί να αλιεύσει δυνάμει της συμφωνίας. Η αίτηση υποβάλλεται σε έντυπο που προβλέπεται για το σκοπό αυτό από τη Μαδαγασκάρη σύμφωνα με το προσάρτημα 1.Οι αρχές της Μαδαγασκάρης δίδουν στη συνέχεια την άδεια που προβλέπεται στο άρθρο 4 της συμφωνίας στην αντιπροσωπεία της Επιτροπής των Ευρωπαϊκών Κοινοτήτων στο Ανταναναρίβο εντός προθεσμίας 15 εργάσιμων ημερών.Οι πλοιοκτήτες των τονοαλιευτικών υποχρεούνται να εκπροσωπούνται στη Μαδαγασκάρη από έναν πράκτορα.2. Ισχύς των αδειών Οι άδειες ισχύουν για ένα έτος. Μπορούν να ανανεωθούν. Κάθε άδεια εκδίδεται στο όνομα ενός συγκεκριμένου σκάφους και δεν μεταβιβάζεται. Εντούτοις, με αίτηση της Ευρωπαϊκής Κοινότητας και σε περίπτωση ανωτέρας βίας, η άδεια ενός σκάφους μπορεί να αντικατασταθεί από μια άδεια για ένα άλλο σκάφος με χαρακτηριστικά ανάλογα με εκείνα που έχει το σκάφος που αντικαθίσταται. Ο πλοιοκτήτης του σκάφους που αντικαθίσταται επιστρέφει την ακυρωθείσα άδεια στο Υπουργείο της Μαδαγασκάρης που είναι επιφορτισμένο με θέματα αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων.Στη νέα άδεια αναγράφονται:- η ημερομηνία της έκδοσης,- η ένδειξη ότι η εν λόγω άδεια ακυρώνει και αντικαθιστά την άδεια του προηγούμενου σκάφους.3. Πληρωμή των αδειών Τα τέλη που προβλέπονται στο άρθρο 5 της συμφωνίας καθορίζονται σε 20 Ecu ανά τόνο αλιευθέντων τόνων στην αλιευτική ζώνη της Μαδαγασκάρης.Οι άδειες εκδίδονται εφόσον προπληρωθεί στο δημόσιο ταμείο της Μαδαγασκάρης κατ' αποκοπή ποσό ύψους 1 000 Ecu ετησίως ανά τονοαλιευτικό γρι-γρι και 500 Ecu ανά παραγαδιάρικο που αλιεύει στην επιφάνεια.4. Δήλωση των αλιευμάτων και αναλυτική κατάσταση των τελών που οφείλουν οι εφοπλιστές Ο πλοίαρχος συμπληρώνει ένα δελτίο αλιείας για κάθε αλιευτική περίοδο στην αλιευτική ζώνη της Μαδαγασκάρης, σύμφωνα με το υπόδειγμα που περιλαμβάνεται στο προσάρτημα 2. Ενδέχεται το έντυπο αυτό να αντικατασταθεί κατά την εφαρμογή του ισχύοντος πρωτοκόλλου απ' οποιοδήποτε άλλο έγγραφο που καταρτίζεται για τον ίδιο σκοπό από μια διεθνή οργάνωση που είναι υπεύθυνη για την αλιεία του τόνου στον Ινδικό Ωκεανό, κατόπιν συμφωνίας της μεικτής επιτροπής που προβλέπεται στο άρθρο 9 της αλιευτικής συμφωνίας.Τα δελτία, που πρέπει να είναι ευανάγνωστα και να φέρουν την υπογραφή του πλοιάρχου, αποστέλλονται προς επεξεργασία το συντομότερο δυνατό στο ORSTROM ή στο ισπανικό ωκεανογραφικό ινστιτούτο. Η Ευρωπαϊκή Κοινότητα, μετά απ' αυτή την επεξεργασία από τα επιστημονικά ινστιτούτα, αποστέλλει τα εν λόγω δελτία στο Υπουργείο της Μαδαγασκάρης που είναι υπεύθυνο για την αλιεία κάθε τρεις μήνες ή το αργότερο τρεις μήνες μετά το τέλος κάθε αλιευτικής περιόδου.Σε περίπτωση μη τήρησης αυτής της διάταξης, οι αρχές της Μαδαγασκάρης διατηρούν το δικαίωμα να αναστείλουν την άδεια του σκάφους που διαπράττει την παράβαση έως ότου τηρηθούν οι διατυπώσεις.Τα κράτη μέλη ανακοινώνουν στην Επιτροπή των Ευρωπαϊκών Κοινοτήτων, πριν τις 15 Απριλίου, το βάρος των αλιευμάτων για το έτος που συμπληρώθηκε, όπως αυτό ανακοινώθηκε από τα επιστημονικά ινστιτούτα. Με βάση όσα έχουν αναφερθεί προηγουμένως, η Επιτροπή καταρτίζει την κατάσταση των δασμών που οφείλονται στο πλαίσιο μιας ετήσιας αλιευτικής περιόδου και τη διαβιβάζει στις αρχές της Μαδαγασκάρης για να διατυπώσουν τις παρατηρήσεις τους.Η αναλυτική κατάσταση των τελών κοινοποιείται από την Επιτροπή των Ευρωπαϊκών Κοινοτήτων στους πλοιοκτήτες, το αργότερο μέχρι το τέλος Απριλίου. Οι πλοιοκτήτες διαθέτουν προθεσμία 30 ημερών για να εκπληρώσουν τις οικονομικές υποχρεώσεις τους. Εάν το οφειλόμενο ποσό για τις πραγματοποιηθείσες αλιευτικές δραστηριότητες είναι μικρότερο από το ποσό της προκαταβολής, το εναπομένον ποσό δεν επιστρέφεται στον πλοιοκτήτη.5. Ανακοινώσεις στο σταθμό ασυρμάτου Ο πλοίαρχος ανακοινώνει, 24 ώρες τουλάχιστον εκ των προτέρων, στον παράκτιο σταθμό ασυρμάτου της Antsiranana ή με τέλεξ, την πρόθεσή του να οδηγήσει το σκάφος του στην αλιευτική ζώνη της Μαδαγασκάρης.Οι συχνότητες ασυρμάτου καθώς και ο αριθμός του τέλεξ θα αναγράφονται στην άδεια.6. Παρατηρητές Μετά από αίτηση των αρχών της Μαδαγασκάρης, τα τονοαλιευτικά σκάφη αποδέχονται την παρουσία ενός παρατηρητή επί του σκάφους. Ο χρόνος παρουσίας του παρατηρητή επί του σκάφους καθορίζεται από τις αρχές της Μαδαγασκάρης, χωρίς ωστόσο, αυτός ο χρόνος παρουσίας να υπερβαίνει, κατά κανόνα, τις απαραίτητες προθεσμίες για την εκπλήρωση των καθηκόντων του παρατηρητή.Ο πλοιοκτήτης καταβάλλει, μέσω του πράκτορα, στην κυβέρνηση της Μαδαγασκάρης, 10 Ecu ανά ημέρα παρουσίας του παρατηρητή επί του τονοαλιευτικού σκάφους.Όταν ένα τονοαλιευτικό επί του οποίου βρίσκεται ένας παρατηρητής της Μαδαγασκάρης εγκαταλείπει την αλιευτική ζώνη της Μαδαγασκάρης, λαμβάνει όλα τα απαραίτητα μέτρα για να εξασφαλίσει, με δικά του έξοδα, την επιστροφή του εν λόγω παρατηρητή στη Μαδαγασκάρη το συντομότερο δυνατό.7. Ναυτολόγηση Όσον αφορά το στόλο τονοαλιευτικών γρι-γρι, ναυτολογούνται καθ' όλη τη διάρκεια της αλιευτικής περιόδου δύο ναυτικοί από τη Μαδαγασκάρη.Στην περίπτωση που η Μαδαγασκάρη δεν προτείνει υποψηφίους, η υποχρέωση αυτή αντικαθίσταται από την καταβολή ενός κατ' αποκοπή ποσού ισοδύναμου με το 50 % των μισθών των εν λόγω ναυτικών ανάλογα με τη διάρκεια της αλιευτικής περιόδου. Το εν λόγω ποσό θα χρησιμοποιείται για την εκπαίδευση αλιέων της Μαδαγασκάρης.8. Αλιευτικές ζώνες Οι αλιευτικές ζώνες στις οποίες μπορούν να αλιεύουν τα σκάφη της Κοινότητας συνίστανται στο σύνολο των υδάτων που υπάγονται στη δικαιοδοσία της Μαδαγασκάρης και βρίσκονται πέρα από δύο ναυτικά μίλια.Σε περίπτωση που οι αρχές της Μαδαγασκάρης αποφασίσουν να εγκαταστήσουν πειραματικό εξοπλισμό συγκέντρωσης ιχθύων (DCP), ειδοποιούν σχετικά την Επιτροπή των Ευρωπαϊκών Κοινοτήτων καθώς και τους πράκτορες των ενδιαφερομένων πλοικτητών, αναφέροντας τις γεωγραφικές συντεταγμένες των εν λόγω DCP.Από την τριακοστή ημέρα και μετά από την εν λόγω ειδοποίηση, απαγορεύεται η πρόσβαση στις εν λόγω εγκαταστάσεις σε ακτίνα 1,5 μιλίων. Κάθε διάλυση των εγκαταστάσεων DCP πρέπει να ανακοινώνεται, χωρίς καθυστέρηση, στα εν λόγω μέρη.9. Χρήση λιμενικών εγκαταστάσεων Οι αρχές της Μαδαγασκάρης θα καθορίσουν, κατόπιν συμφωνίας με τους χρήστες, τους όρους χρησιμοποίησης των λιμενικών εγκαταστάσεων.10. Έλεγχος και επίβλεψη των αλιευτικών δραστηριοτήτων Τα σκάφη που διαθέτουν άδεια αλιείας επιτρέπουν και διευκολύνουν την επιβίβαση στο σκάφος και την εκπλήρωση των καθηκόντων κάθε υπαλλήλου της Μαδαγασκάρης, ο οποίος είναι επιφορτισμένος με την επίβλεψη και τον έλεγχο των αλιευτικών δραστηριοτήτων.11. Μεταφορτώσεις Σε περίπτωση μεταφόρτωσης ιχθύων, τα τονοαλιευτικά γρι-γρι που διαθέτουν ψυκτικά μηχανήματα παραδίδουν τους ιχθείς που δεν διατηρούν, σε μια εταιρεία ή οργανισμό που ορίζεται από τις αρχές της Μαδαγασκάρης οι οποίες είναι υπεύθυνες για τα θέματα αλιείας.Προσάρτημα 1ΕΝΤΥΠΟ ΑΙΤΗΣΗΣ ΓΙΑ ΤΗΝ ΑΔΕΙΑ ΑΛΙΕΙΑΣ >ΑΡΧΗ ΓΡΑΦΗΚΟΥ>1. Διάρκεια ισχύος: από ......................... έως ..........2. Όνομα του σκάφους και σημαία: ..........3. Όνομα του πλοιοκτήτη: ..........4. Λιμάνι και αριθμός νηολόγησης: ..........5. Είδος αλιείας: ..........6. Επιτρεπόμενα μάτια διχτυών: ..........7. Μήκος του σκάφους: ..........8. Πλάτος του σκάφους: ..........9. Ολική χωρητικότητα: ..........10. Χωρητικότητα των αμπαριών: ..........11. Ιπποδύναμη κινητήρα: ..........12. Χαρακτηριστικά ναυπήγησης: ..........13. Συνήθης αριθμός πληρώματος του σκάφους: ..........14. Ραδιοηλεκτρικός εξοπλισμός: ..........15. Κωδικός κλήσης ασυρμάτου: ..........16. Όνομα του πλοιάρχου: ..........Τα ανωτέρω στοιχεία παρέχονται με απόλυτη ευθύνη του πλοιοκτήτη ή του αντιπροσώπου του.>ΤΕΛΟΣ ΓΡΑΦΗΚΟΥ>Προσάρτημα 2ICCAT LOGBOOK for TUNA FISHERY>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>